《虞美人（代简督伯和借《战国策》）》
宋代·王千秋

要津去去无由据。已分平生负。拟将怀抱向谁开。万水千山聊为、借书来。

玄都昼永闲难度。欲正书中句。黄琮丹璧已磨浓。发箧烦君早送、过桥东。

作者简介：生卒年月不详，字锡老，号审斋，东平(今属山东)人，流寓金陵，晚年转徙湘湖间。与游者张安世、韩元吉等，皆南渡初名士，年辈应亦相类。词风清拔可喜，著有《审斋词》1卷。